ประกาศคณะกรรมการกํากับตลาดทุน

ที่ ทจ. 70/2558

เรื่อง  หลักเกณฑ์ เงื่อนไข และวิธีการรายงานการเปิดเผยข้อมูล

เกี่ยวกับฐานะการเงินและผลการดําเนินงาน

ของบริษัทที่ออกหลักทรัพย์

(ฉบับที่ 6)

\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์

(ฉบับที่ 4) พ.ศ. 2551  และมาตรา 56 แห่งพระราชบัญญัติหลักทรัพย์และตลาดหลักทรัพย์ พ.ศ. 2535คณะกรรมการกํากับตลาดทุนออกข้อกําหนดไว้ดังต่อไปนี้


ข้อ ๑ ให้ยกเลิกความใน (3) ของข้อ 14 แห่งประกาศคณะกรรมการกํากับตลาดทุน ที่ ทจ. 44/2556  เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 22 ตุลาคม พ.ศ. 2556  และให้ใช้ความต่อไปนี้แทน

“(3)  บริษัทที่ไม่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทยซึ่งเสนอขายพันธบัตร หุ้นกู้ หรือตั๋วเงิน แต่ไม่รวมถึงการเสนอขายพันธบัตร หุ้นกู้ หรือตั๋วเงิน ตามที่กําหนดในข้อ 15”


ข้อ ๒ ให้ยกเลิกความใน (2) และ (3) ของข้อ 15 แห่งประกาศคณะกรรมการกํากับตลาดทุน ที่ ทจ. 44/2556  เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะ การเงินและผลการดําเนินงานของบริษัทที่ออกหลักทรัพย์ ลงวันที่ 22 ตุลาคม พ.ศ. 2556  และให้ใช้ความต่อไปนี้แทน

“(2)  ให้จัดทํางบการเงินตามข้อกําหนดของหน่วยงานทางการซึ่งเป็นผู้กํากับดูแลการดําเนินการโดยตรงของบริษัทหรือตามข้อกําหนดของกระทรวงพาณิชย์ แล้วแต่กรณี เมื่อเป็นกรณีใดกรณีหนึ่งหรือหลายกรณีดังนี้

         (ก)  ในกรณีเป็นการเสนอขายพันธบัตร หุ้นกู้ หรือตั๋วเงิน ทั้งจํานวนต่อผู้ลงทุนสถาบันหรือผู้ลงทุนรายใหญ่ โดยกรณีที่เป็นพันธบัตรหรือหุ้นกู้ต้องมีการจดข้อจํากัดการโอนพันธบัตรหรือหุ้นกู้นั้นให้จํากัดอยู่ในกลุ่มผู้ลงทุนดังกล่าวด้วย

         (ข) ในกรณีเป็นการเสนอขายเฉพาะหุ้นกู้ระยะสั้น หรือตั๋วเงิน โดยสถาบันการเงิน  
         (ค)  ในกรณีเป็นการเสนอขายเฉพาะใบสําคัญแสดงสิทธิอนุพันธ์

(3)  ให้จัดทํางบการเงินตามมาตรฐานการรายงานทางการเงินของไทย หรือมาตรฐานการรายงานทางการเงินของต่างประเทศตามข้อ 25(2) (ข) (ค) (ง) หรือ (จ) หรือมาตรฐานการรายงานทางการเงินอื่นที่สํานักงานยอมรับตามข้อ 25(2) (ฉ) ได้ ในกรณีเป็นการเสนอขายเฉพาะหลักทรัพย์ใดหลักทรัพย์หนึ่งดังต่อไปนี้ (ทั้งนี้ หากมีการเสนอขายใบสําคัญแสดงสิทธิอนุพันธ์ด้วย ให้ถือว่ายังอยู่ภายใต้ข้อกําหนดในวงเล็บนี้)

         (ก) พันธบัตรหรือหุ้นกู้ที่มีการชําระค่าพันธบัตรหรือหุ้นกู้ เป็นสกุลเงินตราต่างประเทศ และได้เสนอขายพันธบัตรหรือหุ้นกู้นั้นพร้อมกันหรือในระยะเวลาใกล้เคียงกันใน ประเทศอื่นด้วย ซึ่งได้รับอนุญาตตามประกาศใดประกาศหนึ่งดังนี้

                1.  ประกาศคณะกรรมการกํากับตลาดทุนว่าด้วยการเสนอขายหุ้นกู้สกุลเงินตราต่างประเทศในประเทศไทย

                2.  ประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายหุ้นกู้ที่ออกใหม่เพื่อการแปลงสินทรัพย์เป็นหลักทรัพย์

                3.  ประกาศคณะกรรมการกํากับตลาดทุนว่าด้วยการเสนอขายตราสารหนี้ของหน่วยงานภาครัฐไทย

         (ข)  หุ้นกู้ที่ได้รับอนุญาตตามประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายหุ้นกู้ที่ออกใหม่เพื่อการแปลงสินทรัพย์เป็นหลักทรัพย์ โดยผู้มีสิทธิเสนอโครงการเป็นกิจการตามกฎหมายต่างประเทศ”


ข้อ ๓ ให้เพิ่มความต่อไปนี้เป็นวรรคสองของข้อ 24 แห่งประกาศคณะกรรมการกํากับตลาดทุน ที่ ทจ. 44/2556  เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะ การเงินและผลการดําเนินงานของบริษัทที่ออกหลักทรัพย์ ลงวันที่ 22 ตุลาคม พ.ศ. 2556  ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 37/2557  เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ (ฉบับที่ 2) ลงวันที่ 29 กันยายน พ.ศ. 2557 

“ในกรณีที่เป็นการเสนอขายตราสารหนี้ในนามของรัฐบาลต่างประเทศ ให้จัดทําข้อมูลทางการเงินที่แสดงฐานะการเงินและการคลังของประเทศห้าปีล่าสุด โดยข้อมูลทางการเงินดังกล่าวต้องมีข้อมูลอย่างน้อยเกี่ยวกับรายได้ประชาชาติ ดุลการค้า ดุลบริการ ข้อมูลการนําเข้าและส่งออก เงินทุนสํารองระหว่างประเทศ ภาระหนี้สินในประเทศและต่างประเทศ  รวมทั้งประมาณการการชําระหนี้ต่างประเทศ โดยอาจยื่นข้อมูลนั้นมาพร้อมกับแบบแสดงรายการข้อมูลประจําปีที่มีหน้าที่ส่งต่อสํานักงานก็ได้ และให้ถือว่าเป็นการจัดทํางบการเงินแล้ว”


ข้อ ๔ ให้เพิ่มความต่อไปนี้เป็น (ค) ของ (1) ในข้อ 25 แห่งประกาศคณะกรรมการกํากับตลาดทุน ที่ ทจ. 44/2556  เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 22 ตุลาคม พ.ศ. 2556  ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 51/2557  เรื่อง หลักเกณฑ์ เงื่อนไขและวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออก หลักทรัพย์ (ฉบับที่ 3) ลงวันที่ 24 พฤศจิกายน พ.ศ. 2557 

“(ค)  ประกาศคณะกรรมการกํากับตลาดทุนว่าด้วยการเสนอขายพันธบัตรสกุลเงินตราต่างประเทศในประเทศไทยของกิจการตามกฎหมายต่างประเทศ”


ข้อ ๕ ให้ยกเลิกความในข้อ 31 แห่งประกาศคณะกรรมการกํากับตลาดทุน ที่ ทจ. 44/2556  เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 22 ตุลาคม พ.ศ. 2556  และให้ใช้ความต่อไปนี้แทน

“ข้อ 31   แบบแสดงรายการข้อมูลประจําปีของบริษัทไทยต้องมีข้อมูลอย่างน้อยตามหลักเกณฑ์ดังนี้   
(1)  ในกรณีเป็นบริษัทที่ออกหลักทรัพย์อื่นนอกจาก (2) (3) และ (4) ต้องมีข้อมูลตามแบบ 56-1 ท้ายประกาศนี้  
(2)  ในกรณีเป็นบริษัทที่ออกใบสําคัญแสดงสิทธิอนุพันธ์ ต้องมีข้อมูลตามแบบ 56-DW ท้ายประกาศนี้  
(3)  ในกรณีเป็นบริษัทที่ออกหุ้นกู้ตามโครงการแปลงสินทรัพย์เป็นหลักทรัพย์ ซึ่งได้รับอนุญาตตามประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายหุ้นกู้ที่ออกใหม่เพื่อการแปลงสินทรัพย์เป็นหลักทรัพย์ ต้องมีข้อมูลตามแบบ 56-4 ท้ายประกาศนี้

(4)  ในกรณีเป็นหน่วยงานภาครัฐไทยที่ออกตราสารหนี้ตามประกาศคณะกรรมการกํากัตลาดทุนว่าด้วยการเสนอขายตราสารหนี้ของหน่วยงานภาครัฐไทย ต้องมีข้อมูลตามแบบ 56-GOV.AGENCY ท้ายประกาศนี้”


ข้อ ๖ ให้ยกเลิกตารางประเภทและระยะเวลาส่งรายงานที่แสดงฐานะการเงินและผลการดําเนินงานท้ายประกาศคณะกรรมการกํากับตลาดทุน ที่ ทจ. 44/2556  เรื่อง หลักเกณฑ์ เงื่อนไขและวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออก หลักทรัพย์ ลงวันที่ 22 ตุลาคม พ.ศ. 2556  ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 1/2558  เรื่อง หลักเกณฑ์ เงื่อนไขและวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ (ฉบับที่ 4) ลงวันที่ 16 มกราคม พ.ศ. 2558  และให้ใช้ตารางประเภทและระยะเวลาส่งรายงานที่แสดงฐานะการเงินและผลการดําเนินงานท้ายประกาศนี้แทน


ข้อ ๗ ประกาศนี้ให้ใช้บังคับตั้งแต่วันที่ 1 มกราคม พ.ศ. 2559 เป็นต้นไป


ผู้มีอํานาจลงนาม -         ประกาศ ณ  วันที่ 27 ตุลาคม พ.ศ. 2558                           

 

                                                                                            (นายรพี  สุจริตกุล)

                                                                                                  เลขาธิการ

                                                         สํานักงานคณะกรรมการกํากับหลักทรัพย์และตลาดหลักทรัพย์

                                                                                             ประธานกรรมการ

                                                                                   คณะกรรมการกํากับตลาดทุน